సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పీఎన్‌బీకి రుణ ఎగ‌వేత‌దారుల బ‌కాయిలు రూ.15వేల కోట్లు
పెద్ద మొత్తంలో రుణాలు తీసుకుని ఉద్దేశ్యపూర్వకంగా ఎగ్గొట్టిన బకాయిల మొత్తం పెరిగినట్టు పంజాబ్‌ నేషనల్‌ బ్యాంక్‌ (పీఎన్‌బీ) గణాంకాలు వెల్లడిస్తున్నాయి.
Samayam Telugu | Updated:
Jun 18, 2018, 11:21AM IST
నీర‌వ్ మోదీ మోసానికి పాల్ప‌డిన పంజాబ్ నేష‌న‌ల్ బ్యాంకు ప‌రిస్థితి ద‌య‌నీయంగా ఉంది. పెద్ద మొత్తంలో రుణాలు తీసుకుని ఉద్దేశ్యపూర్వకంగా ఎగ్గొట్టిన బకాయిల మొత్తం పెరిగినట్టు పంజాబ్‌ నేషనల్‌ బ్యాంక్‌ (పీఎన్‌బీ) గణాంకాలు వెల్లడిస్తున్నాయి. మే నెల ముగిసే నాటికి రూ.25 లక్షలకు పైగా రుణాలు తీసుకున్న వారు చెల్లించాల్సిన బకాయిల మొత్తం రూ.15,490 కోట్లుగా ఉందని ఆ గణాంకాలు పేర్కొన్నాయి. ఇది అంతకు ముందు నెల కన్నా 2 శాతం పెరిగినట్టు తెలిపాయి. తీసుకున్న రుణాన్ని తీర్చగల సామర్థ్యం ఉండి కూడా ఉద్దేశ్యపూర్వకంగా ఎగవేతకు పాల్పడ్డ వారి గణాంకాలను బ్యాంకు వెల్లడించింది. ఈ ఏడాది ఏప్రిల్‌ 30 నాటికి రూ.15,199.57 కోట్లను ఎగవేతదారులు చెల్లించాల్సి ఉంది.
దేశంలో రెండో అతిపెద్ద ప్ర‌భుత్వ రంగ బ్యాంకు
ఆర్థిక సంవత్సరం ముగిసిన మార్చి 2018 నాటికి ఎగవేతదారులు చెల్లించాల్సిన మొత్తం రూ.15,171.91 కోట్లు ఉన్నట్టు బ్యాంకు ఆస్తులు-అప్పుల ప‌ట్టీ వెల్ల‌డిస్తోంది. పంజాబ్‌ నేషనల్‌ బ్యాంక్‌ 2017-18 సంవత్సరంలో రూ.12,282.82 కోట్ల నష్టాలతో ఉంది. దీనికి భిన్నంగా 2016-17 సంవత్సరంలో రూ.1,324.80 కోట్ల లాభాన్ని పొందింది.